**Արվեստի և պատմության թանգարան Նյոշատելում** (ֆր.՝ Musée d'art et d'histoire de Neuchâtel), թանգարան Շվեյցարիայի Նյոշատել քաղաքում։ Նրա ամենահայտնի ցուցանմուշներից են Պիեռ-Ժակ Դրոզի (ֆր.՝ Pierre Jaquet-Droz) ստեղծած ավտոմատները, ինչպես նաև Կլոդ Մոնեի, Կամիլ Պիսսարոյի և Պիեռ-Օգյուստ Ռենուարի կտավները։

Ցուցանմուշներ
-------------

### Սարքեր

Մեխանիկական սարքերը դարձել են այսօրվա ծրագրավորվող համակարգիչների և միաժամանակ, տպիչների նախակարապետները։ Դրանց նախագծման բումն առաջացել է 18-րդ դարում։ Հենց այդ տարիներին Ֆրանսիայում առաջին անգամ իրականացվել է մեդալիոնների ավտոմատ պատճենահանման գաղափարը՝ պանտոգրաֆի նման սարքերի միջոցով։ Այդ ժամանակվա արտասովոր մեխանիզմներից է «Գեղագիր տղան» (L'écrivain), որը ստեղծել է շվեյցարացի ժամագործ Պիեռ Ժակե-Դրոզը։ «Գեղագիր տղան» առաջին անգամ ցուցադրվել է հանրությանը 1774 թվականին՝ Փարիզում։

Արվեստի և պատմության թանգարանի շենքը
6000 մասերից կազմված «Գեղագիրը» կարող է «ծրագրավորվել» և գրել մինչև 40 նիշ ունեցող արտահայտություններ՝ ներառյալ բառերի միջև համապատասխան զատումները։ Շվեյցարական բարդ մեխանիզմը թանաքամանից օգտվելիս թերթի վրա բծեր և կաթիլներ չի թողնում։ Այն կարող է գրել ցանկացած բառ (և հետևաբար ցանկացած նախադասություն) և աչքերով հետևել տեքստին։ Դա հնարավոր է շնորհիվ այն բանի, որ խցիկի կառավարման անիվը բաղկացած է նիշերից և տառերից, որոնք կարող են դասավորվել որոշակի կարգով՝ տարբեր համակցություններ ձևավորելու համար։ Այն փաստը, որ «Գեղագիրը» կարող է «ծրագրավորվել», նրան դարձնում է ժամանակակից համակարգիչների նախահայրը։ Սակայն, ցանկացած այլ արտահայտություն փոխելու և կարգավորելու համար «Les automates / Jaquet Droz / a neuchatel», պահանջվում է մոտ 8 ժամ։

Ռեստավրացիայի ենթարկված «Գեղագիր», ինչպես նաև «Նկարիչ» ու «Երաժիշտ» աշխատանքները կարելի է տեսնել Արվեստի և պատմության թանգարանում, որտեղ դրանք պարբերաբար ցուցադրվում են գործողություն կատարելիս։ Համապատասխան ցուցադրությունը սովորաբար կազմակերպվում է ժամը 14:00-ին, 15:00-ին և 16:00-ին կես ժամ տևողությամբ։ Նման ցուցադրության օրերից մեկն էլ ամսվա առաջին կիրակին է։

### Որմնանկարներ

Թանգարանի աստիճանային հրապարակում են գտնվում երեք մոնումենտալ որմնանկարներ, որոնք կերտել է Լեո-Պոլ Ռոբերտը 1886-1894 թվականներին։

Պատկերասրահ
-----------

* Ռուկերների ընտանիքի կլավեսին (Ioannes Ruckers) (1632)Ռուկերների ընտանիքի կլավեսին (Ioannes Ruckers) (1632)
* Ալբերտ Անկերի (Albert Anker) «Կիրակի, կեսօրից հետո» («Le dimanche après-midi») կտավը (1861)Ալբերտ Անկերի (Albert Anker) «Կիրակի, կեսօրից հետո» («Le dimanche après-midi») կտավը (1861)
* Մեքենա «Գեղագիր տղան»Մեքենա «Գեղագիր տղան»
* Ջովաննի Ջակոմետի (1868–1933). «Երեխաներն անտառում»Ջովաննի Ջակոմետի (1868–1933). «Երեխաներն անտառում»

Ծանոթագրություններ
------------------

1. 1 2 3 4  Swiss GLAM Inventory, 16 September 2016 — 2016.
2. 1 2 3  Swiss Inventory of Cultural Property of National Significance, February 2017 — Swiss Federal Office for Civil Protection, 2017.
3. ↑  "Peintures - MAHN". Արխիվացված է the original 2019 թ․ օգոստոսի 3-ին. Retrieved 2016 թ․ հունիսի 11. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  "Léo-Paul Robert, peintre suisse (1851-1923)" (in ֆրանսերեն). Արխիվացված է the original 2019 թ․ ապրիլի 24-ին. Retrieved 2019 թ․ ապրիլի 24. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  "Léo-Paul ROBERT (Biel/Bienne , 1851 - Orvin, 1923)". Stephen Ongpin Fine Art. Արխիվացված է the original 2019 թ․ հունիսի 28-ին. Retrieved 2019 թ․ ապրիլի 24. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* Պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 5068211-8 · ISNI: 0000000121543096 · NKC: ko20211134390 · VIAF: 172214532, 135590314 · WorldCat VIAF: 172214532, 135590314 |

 |